Dressed For Roxette
2026-03-14 | Hotel Fuglsøcentret, Dragsmurvej 6, Knebel, 8420, Danmark
DRESSED FOR ROXETTE – EN AFTEN FYLDT MED HITS, NOSTALGI …OG OVERRASKELSER!
De er tilbage! Efter en forrygende koncert sidst vender Dressed for Roxette nu tilbage til Fuglsøcentret lørdag den 14. marts 2026 – klar til endnu en festlig aften i selskab med nogle af 80’ernes og 90’ernes største pophits.
Med både energi, nærvær og en dybfølt kærlighed til originalmaterialet hylder Dressed for Roxette et af pophistoriens mest ikoniske bands. Publikum kan se frem til at synge med på klassikere som “The Look”, “Joyride”, “Listen to Your Heart” og “It Must Have Been Love” – leveret med masser af spilleglæde.
Som noget helt særligt denne gang får koncerten et ekstra løft, når gospelkoret, Westcoast Gospel Voices træder ind på scenen og giver udvalgte numre en ny, storslået dimension. Kombinationen af Roxettes tidløse melodier og korenes varme vokaler lover en koncertoplevelse, der både rører og begejstrer.
Glæd dig til en uforglemmelig aften på Fuglsøcentret – hvor alt igen er “dressed for success!”
Middagen er kl. 17.30, koncerten starter kl. 20.00. Dørene åbnes kl. 19.30.

Legends of the 60s show
2026-03-20
Slut dig til en prisvindende all-star-besætning af musikere og sangere, Stephen, Raymond og Chris, i mesterværket, der er “Legends of the 60’s Show”.

Showet, der giver den ultimative feelgood-stemning, vil tage dig med tilbage til den magiske guldalder, som 1960’erne var. Uanset om du vil genopleve barndomsminder eller blot ønsker at opleve, hvad dine forældre har talt om i årevis, er dette det ultimative live-show at se.

Med fremragende hyldester til ikoner som Elvis, The Beatles, The Monkeys, The Rolling Stones, Roy Orbison, Tom Jones, Cliff Richard, The Beach Boys og The Drifters – for blot at nævne nogle få – leverer bandet en underholdende musikalsk live-oplevelse med over 40 ikoniske hits, der aldrig bliver glemt!

“Fantastisk fra start til slut!” ⭐ ⭐ ⭐ ⭐ ⭐
“Holder dig på kanten af stolen hele aftenen!” ⭐ ⭐ ⭐ ⭐ ⭐

Legends of the 60’s Showreel – YouTube Link:
https://youtu.be/87dlmGbuU78

Legends of the 60’s Showreel – Dropbox Link:
https://www.dropbox.com/scl/fi/czuehzlvsml9xtektk292/LEGENDS-OF-THE-60S-SHOW-PROMO.mp4

Middagen er kl. 17.30, koncerten starter kl. 20.00. Dørene åbnes kl. 19.30.

Grand Prix Show 2026
2026-03-21
Der er lagt op til fælles sang, når alle de store klassikere bliver leveret til dette show.
Med Annette Heick, Gry, Lise Haavik, Kirsten & Søren, Søren Poppe og Benni Boss Band
Middagen er kl. 17.30, koncerten starter kl. 20.00. Dørene åbnes kl. 19.30.

Kandis
2026-03-27
OBS: Koncerten er halbal fra 20:00-00:00, med i alt 3 timers optræden med Kandis og DJ indimellem. Der er dansegulv.
”Lonnie” fylder 20.
2025 er året, hvor KANDIS Grand Prix hittet ”Lonnie Fra Berlin” fylder 20 år. Det er nemlig 20 år siden at KANDIS deltog i Det Danske Melodi Grand Prix – nummeret har i dag opnået kultstatus og er blevet en del af alle danskeres musikalske DNA og er altid en fast del af KANDIS repertoire, når de giver koncert. Nummeret er ligeledes streamet 6 millioner gange på SPOTIFY.
2025 bliver sæson nr. 36, hvor KANDIS igen tager rundt på en landsdækkende turné med allerede nu langt over 100 arrangementer og koncerter i kalenderen. KANDIS er i den grad blevet en fast underholdnings institution og samtidig alle danskeres foretrukne orkester, når det gælder underholdning og koncertnavne ved store koncert events overalt i hele Danmark. KANDIS er også på vej et nyt sted hen i deres karriere, udover de mange traditionelle koncerter de har år efter år.
Det startede på SMUKFEST i 2023, hvor de lagde teltscenen fuldstændig ned, dette har medført, at nu også er en fast bestanddel på mange danske festivals over hele landet.
KANDIS hviler dog aldrig på succesen, men er i konstant musikalsk udvikling. Derfor bliver der også i 2025 udgivet et nyt album med spritnye KANDIS sange. Det er vigtigt for KANDIS hele tiden musikalsk at forny sig og afsøge nye trends indenfor musikken og tekst universet, hvor der ofte også på nye albums er sange med om aktuelle ting, der er oppe i tiden. KANDIS er fortsat det orkester herhjemme, som har modtaget allerflest hædersbevisninger for et kæmpestort pladesalg og CD salg, samt streaminger på de sociale medier. Det er gennem tiden blevet til 56 guld og platinplader – ligesom de har modtaget 9 musicawards ved diverse shows, som det mest populære orkester herhjemme i forskellige pop og dansktop genrer. KANDIS filmen ”Kandis For Livet” har også åbnet mange døre indenfor kulturlivet. Dette har også affødt flere populære bogudgivelser – bl.a. ”Et lille Band Af Guld”. Her i 2025 vil der også blive udgivet en bog med Johnny Hansen og Kandis med titlen ”Klarlund og Kandis på kur – forever” , som omhandler et sundheds projekt, som Johnny Hansen selv aktivt deltager i, som trendsætter og foregangsmand for mange fans, som ønsker en bedre livsstil.
KANDIS har også Danmarks største fanklub ”Club Kandis” med langt over 2000 aktive medlemmer. Alt dette sammenholdt er med til at gøre KANDIS mantra om at være ”Rejsende I Livsglæde” til virkelighed. For som frontmanden i KANDIS Johnny Hansen udtrykker det ”Uden publikum var vi ingenting – derfor er det meget vigtigt for os, at vi ved hver eneste koncert kommer ud over scenekanten og giver publikum en fed musikalsk oplevelse og også med masser af nærvær, publikum skal føle at vi er der for dem med vores musik. Derfor bruger vi også altid i bandet lang tid på at snakke med vores fans og publikum efter hver koncert.” Følg med på www.kandis.dk – her kan du læse alt om KANDIS og ligeledes på tourplanen finde en koncert i nærheden af dig.
I 2025 er KANDIS:
JOHNNY HANSEN – guitar og leadvokal
JENS ERIK JENSEN – keyboard og vokal
MADS HYLDAHL – leadguitar og vokal
FRANK THØGERSEN – trommer og vokal
OLE SVENDSEN – bas og vokal
Middagen er kl. 17.30, koncerten starter kl. 20.00. Dørene åbnes kl. 19.30.

One Night In Nashville
2026-03-28
Country Bound – Storbritanniens førende countryshow
Glæd dig til et medrivende, festligt show, der bringer den ægte Nashville stemning til Danmark! Country Bound er Storbritanniens førende Nashville shows, som skaber en autentisk countryfest med en stemning, der får taget til at løfte sig.
Showet ledes af sanger Deeanne, som sammen med et fremragende band leverer en energifyldt oplevelse, der har begejstret tusindvis af fans. Publikum kan se frem til et hitspækket sæt med nogle af de største countryklassikere gennem tiderne! Fra artister som: Dolly Parton, Johnny Cash, Maren Morris, Taylor Swift, Carrie Underwood – og mange flere!.
Der er budt ind til fællessang og gang i dansegulvet når det danske publikum indbydes til at opleve magien i 2026! Se frem til et energifyldt show, der sætter gang i festen og leverer de største countryhits – vi ses til en uforglemmelig aften!
Middagen er kl. 17.30, koncerten starter kl. 20.00. Dørene åbnes kl. 19.30.

Golfophold på Djursland 2026
2026-04-01 - 2026-10-31
Oplev skønne Djursland og tre golfbaner.
3-dages ophold på Hotel Fuglsøcentret, midt i Nationalpark Mols Bjerge og spil på egen hånd på tre forskellige smukke golfbaner.
HER BOR DU
Du skal bo på det naturskønne Fuglsøcenter, som ligger i hjertet af Nationalpark Mols Bjerge. Fuglsøcentret er omgivet af betagende natur og rolige omgivelser. Fuglsøcentret har dejlige restauranter og gode værelser.
HER SPILLER DU GOLF

Kalø Golfbane
Hammel Golfklub
Ebeltoft Golf Club

PROGRAM

Første dag
Spil på Hammel Golfklubs bane
Middag på Hotel Fuglsøcentret – kl. 18.00
Overnatning på Hotel Fuglsøcentret
Anden dag
Morgenmad på Hotel Fuglsøcentret
Spil på Ebeltoft Golfklubs bane
Middag på Hotel Fuglsøcentret – kl. 18.00
Overnatning på Hotel Fuglsøcentret
Tredje dag
Morgenmad på Hotel Fuglsøcentret
Spil på Kalø Golfbane
VILKÅR
Ankomst kun tirsdage og onsdage i perioden april til oktober
Husk at bestille starttider på Golfbox eller kontakt golfklubben.

Pris kr. 2495,- pr. person i dobbeltværelse
Pris kr. 3045,- pr. person i enkeltværelse
For at kunne se og vælge den ønsket dato for dit ophold, skal det først trykkes ”hent billetter”.
Herefter bliver du sendt direkte videre til din kurv, hvor du skal trykke ”forsæt til betaling”
Her kan du indtaste DGU nummer samt skrive ønskede datoer

Hent som PDF

Påskebrunch i forbindelse med PÅSKEUDSTILLINGEN 2026
2026-04-02 - 2026-04-05
Koldt bord:
Varmrøget laks med creme og sprødt rugbrød
Røget rullepølse og Spegepølse med behørigt tilbehør
Chiagrød med kokos og æble
4 danske oste med knækbrød, sylt og kompot
Tomatsalat med mozzarella og basilikum
Bagte beder med hytteost og mandler
Hjemmelavede marmelader
Smoothie med banan og bær
skåret frugt og grønt

Varmt bord:
Spejlæg fra panden
Spansk omelette
Breakfast burrito med Rösti, cheddar, æg og bacon
Brunch pølser og bacon
Lun leverpostej med svampe
Brød og kage:
Amerikanske pandekager med sirup
Hindbærsnitte og Bedstefars skæg
Rugbrød
Brød fra eget bageri
Juice – isvand – kaffe – te – mælk ad libitum
Pris per person: Kr 275,-
Børn under 12 år: Kr. 165,-
Børn 0-3 år gratis
Serveres følgende dage:
2/4 2026
3/4 2026
4/4 2026
5/4 2026
I tidsrummet: 10.30 – 13.00
For at kunne se og vælge den ønskede dato, skal der først trykkes ”køb billetter”.
Herefter bliver du sendt direkte videre til din kurv, hvor du skal trykke ”forsæt til betaling”
Her kan du se de ledige datoer og vælge den du ønsker. Hvis der ikke er en dato tilbage som passer dig, afbryder du blot købet – der er på dette tidspunkt ikke betalt noget.

GOLFSKOLE I SKØN NATUR 2026
2026-04-08 - 2026-07-03
Tag med på en lærerig 3 dages golfskole i Grenaa Golfklub. Undervisningen vil omhandle generel svinganalyse, spil på banen samt undervisning i det korte spil på og omkring green. Alt sammen i en hyggelig atmosfære, hvor det at have det sjovt, og naturligvis det at blive bedre til at spille golf er vores fælles mål. Jeres kompetente PGA PRO underviser spillere på alle niveauer og har altid dig og dit sving i fokus.

HER BOR DU
Du skal bo på det naturskønne Fuglsøcenter, som ligger i hjertet af Nationalpark Mols Bjerge.
Fuglsøcentret er omgivet af betagende natur og rolige omgivelser. Fuglsøcentret har dejlige restauranter og gode værelser.

GOLFBANEN DU SPILLER PÅ
Grenaa Golfbane ligger i det naturskønne Kolindsund og langs hovedvej 16. Det er en velanlagt 18-hullers bane, som er en af de mest varierede baner i Danmark. Her finder du: Fem parkhuller, seks links-agtige huller, fem vandhuller samt to skovhuller.
På banen er der også chance for gode naturoplevelser. Banens rough byder på en rig naturlig flora samt et varieret dyre- og fugleliv. Danmarks nationalfugl, knopsvanen yngler gerne i søerne.

GOLFSKOLEN INDEHOLDER
3 x Spil på banen
3 x Undervisning ved PGA Pro (8 timer i alt)
3 x frokost i Grenaa Golfklub (ekskl. drikkevarer)
2 x overnatning
2 x morgenmad
2 x middag/aftensmad
Pris kr. 3.749,- pr. person i dobbeltværelse
Enkeltværelse pr. person kr. 4.299,-
Du kan i 2026 deltage på disse datoer:
08/04 – 10/04
22/04 – 24/04
06/05 – 08/05
20/05 – 22/05 Udsolgt
27/05 – 29/05
10/06 – 12/06
17/06 – 19/06
24/06 – 26/06
01/07 – 03/07
For at kunne se og vælge den ønsket dato for dit ophold, skal det først trykkes ”køb billetter”.
Herefter bliver du sendt direkte videre til din kurv, hvor du skal trykke ”forsæt til betaling”
Her kan du se de ledige datoer og vælge den du ønsker. Hvis der ikke er en dato tilbage som passer dig, afbryder du blot købet – der er på dette tidspunkt ikke betalt noget.

Hent som PDF

Sanne Salomonsen
2026-04-10
Oplev Danmarks rockmama, Sanne Salomonsen, og hendes fantastiske numre.
Sanne Salomonsen har tidligere gjort sig bemærket med hendes ligefremme og ærlige tilgang til livet. For Sanne handler det om momentet og tilstedeværelsen i nuet, og hun har gennem længere tid ønsket at komme i øjenhøjde med hendes fans. Sannes sange bliver leveret intimt, hvor det bliver tilgængeligt at opleve storytellingen bag sangene og livet gennem hendes nu imponerende 40-årige pladekarriere.
Middagen er kl. 17.30, koncerten starter kl. 20.00. Dørene åbnes kl. 19.30.

Rock About Madsen
2026-04-11
Rock About Madsen tager dig med på en musikalsk rejse ind i Johnny Madsen univers.
Med stor respekt for Johnny Madsen og anerkendelse af hans evner som sangskriver og musiker, leverer bandet en ærlig og energisk fortolkning af hans tekster krydret med de velkendte guitartoner fra Møller samt Madsens og ikke mindst bandets egne finurlige anekdoter om livet, om kærlighed, om venskaber som både får smilene frem men også giver grobund for en sund refleksion.
Bandet kommer omkring de mange kendte sange som Færgemanden, Udenfor Sæsonen, Johnny The Blues m.fl., men de præsenterer også deres publikum få nogle mindre kendte sange som Manden med stråhatten, Mona Lisa, Glasmanden osv. Der er mange at vælge imellem og alle har hver sin snert af krøllet tankegang, sammenblanding af ord, sprog og sanser så man drages af teksternes sammensætning.
Med årtier af samlet erfaring på scener rundt omkring i landet, og en dyb kærlighed til livemusikkens kraV er Rock About Madsen en garanti for en uforglemmelig koncertoplevelse.
Bandet består af 5 rutinerede & dygtige musikere:
Paul Sølvsten: Forsanger & guitar
Brian Løvenholdt: Lead guitar & kor
Claus Dam Jørgensen: Trommer
Niels Madses: Bas & kor
Henry Dam Kristensen: Keyboard
Rock About Madsen spiller op til fællessang, fest, hygge, dans – spillersteder, musikhuse, festivaler….alt kan lade sig gøre.
Middagen er kl. 17.30, koncerten starter kl. 20.00. Dørene åbnes kl. 19.30.

GOLFSKOLE I KALØ 2026
2026-04-15 - 2026-08-14
Tag med på en lærerig 3 dages golfskole i Kalø Golf Club. Undervisningen vil omhandle generel svinganalyse, spil på bane med PGA Pro, samt undervisning i det korte spil på og omkring green. Alt sammen i en hyggelig atmosfære, hvor det at have det sjovt, og naturligvis det at blive bedre til at spille golf er vores fælles mål. Jeres kompetente PGA Pro underviser spillere på alle niveauer og har altid dig og dit sving i fokus.
HER BOR DU
Du skal bo på det naturskønne Fuglsøcenter, som ligger i hjertet af Nationalpark Mols Bjerge.
Fuglsøcentret er omgivet af betagende natur og rolige omgivelser. Fuglsøcentret har dejlige restauranter og gode værelser.
GOLFBANEN DU SPILLER PÅ
Kalø Golf Club har 18 skønne huller som er skåret ind i landskabet. Banen er par 72, og har stor afveksling af både par-3, par-4 og par-5 huller. Banen er let kuperet og karakteriseret ved gode brede fairways, gode greens og en fantastisk udsigt ud over Aarhus bugt.
Kalø Golf Club råder også over en smuk par 3 bane som ligger i en æbleplantage. Banen er en af Danmarks bedste par-3 baner, og helt klart et besøg værd.
GOLFSKOLEN INDEHOLDER
3 x Spil på banen
3 x Undervisning ved PGA Pro (8 timer i alt)
3 x frokost i Kalø Golf Club (ekskl. drikkevarer)
2 x overnatning
2 x morgenmad
2 x middag/aftensmad
Pris kr. 3.749,- pr. person i dobbeltværelse
Enkeltværelse pr. person kr. 4.299,-
Du kan i 2026 deltage på disse datoer
15/04 – 17/04
29/04 – 01/05
13/05 – 15/05
03/06 – 05/06
05/08 – 07/08
12/08 – 14/08
For at kunne se og vælge den ønsket dato for dit ophold, skal det først trykkes ”køb billetter”.
Herefter bliver du sendt direkte videre til din kurv, hvor du skal trykke ”forsæt til betaling”
Her kan du se de ledige datoer og vælge den du ønsker. Hvis der ikke er en dato tilbage som passer dig, afbryder du blot købet – der er på dette tidspunkt ikke betalt noget.

Hent som PDF

Money for nothing
2026-04-17
Dire Straits coverband fra England
“Uden tvivl den bedste Dire Straits-hyldest i Europa”
Money for Nothing blev dannet i 2000 som en hyldest til et af verdens førende rockbands – Dire Straits.
Den store energi og fortræffelige musikalitet i deres optræden gør Money For Nothing til et “must see” for enhver rockentusiast eller Dire Straits-fan.
Line-up’et byder på topklasse og erfarne musikere, der gør dette band til en værdig hyldest til Dire Straits.
Bandet har studeret Dire Straits med stor iver og professionalitet for at genskabe en koncert-oplevelse så tæt som muligt på den ægte vare og levere en respektfuld hyldest til deres idol og guitarlegende.
“Tag ikke fejl, de er gode, meget gode” – The Observer
Money for Nothing leverer alle hits fra første single ‘Sultans of Swing’ til ‘Brothers in Arms’, ‘Walk of Life’ og til sidste single udgivet i 1992 ‘The Bug’ og naturligvis også den legendariske ‘Money For Nothing’ (ft Sting) hvilket var den første video nogensinde afspillet på MTV.
Bandet leverer også versioner fra ‘On the Night’ og ‘Live @ The BBC’. Money For Nothing-sceneshowet er blevet opført over hele Storbritannien og verden, på alle typer spillesteder og begivenheder – fra musikfestivaler, teatre og spillesteder. I 2010 optrådte de på Europas største hyldestfestival og bandet optrådt som showåbner for den legendariske Roy Wood på en del af hans Teater Tour.
I september 2011 tog de deres show til Indien for at optræde ved en udsolgt koncert, hvor de stod for en begivenhed afholdt i et af Bangalores største amfiteatre. Deres særlige optræden blev omtalt i verdens største sælgende engelsksprogede dagblad, The Times of India. Dire Straits er et af de bedste bands, der nogensinde er kommet ud af Storbritannien, de har solgt mere end 120 millioner albums på verdensplan og var Storbritanniens første stadionrockband. Deres bedst sælgende album Brothers in Arms var en international blockbuster, der solgte over 30 millioner eksemplarer og blev det fjerde bedst sælgende album i den britiske hitlistehistorie. Brothers In Arms var også den første cd-single nogensinde, og det første album nogensinde, der solgte over en million eksemplarer på cd. Dire Straits vandt også adskillige priser, herunder tre Brit Awards, fire Grammys og to MTV Music Video Awards, og i 2009 blev de tildelt Music Heritage Award.
Middagen er kl. 17.30, koncerten starter kl. 20.00. Dørene åbnes kl. 19.30.

Smokie 2026
2026-04-18
Smokie har solgt over 30 mio. eksemplarer af deres plader i hele verden. Med en sådan utrolig historie bag sig er Smokie ikke kun et navn, men i høj grad en hel unik lyd.
Smokie lyden er så karakteristisk, at den har gjort det muligt for bandet at forblive på toppen i mere end to årtier og stadigvæk udgive ny musik. Den er original, tidløs og den gør Smokie til et af verdens bedst sælgende bands med en karriere kun få kan gøre bedre.
Med hits som” Living Next Door To Alice”, “Have You Ever Seen The Rain”, “If You Think You Know How To Love Me”, ” Oh Carol”, ”Mexican Girl”, ”Needles and Pins”og mange flere, er Smokie stadig blandt verdens mest efterspurgte bands.
Så kom og skrål med på de mange års hits, og glæd dig til fællessang på den fede måde!

Line up:
Steve Pinnell/Trommer
Mick McConnell/Lead guitar & backing vocal
Pete Lincoln/Lead vocal & guitar
Luke Bullard/Bass guitar & backing vocal
Martin Bullard/Keyboard

Middagen er kl. 17.30, koncerten starter kl. 20.00. Dørene åbnes kl. 19.30.

På Slaget 12
2026-05-08
40 ÅR JUBILÆUMS-TOUR i 2026
I 2026 er det 40 år siden På Slaget 12 udgav sit første album. På albummet var der særligt en sang, der skilte sig ud: Hjem til Århus.
Den sang blev hurtigt et kæmpe hit og gjorde debut-udgivelsen til et af årets mest sælgende album. Det blev startskuddet til en stor karriere med utallige live-koncerter og indtil videre 13 albumudgivelser og hits som for eksempel Ude på det blå ocean, Katolske Kys, Ta’ kæresten i hånden og Jeg elsker dig som vinden blæser.
Gennem årene er det blevet til et samlet salg på mere end 1 million eksemplarer, som har kastet adskillige sølv, guld og platinplader af sig.
Siden På Slaget 12 blev dannet, har bandet været på landevejen hvert eneste år, og det velspillende orkester er i dag mindst lige så fuld af energi som i starten. De stærke melodier og de enkle, men samtidig raffinerede tekster har altid været På Slaget 12’s varemærke – og så naturligvis Ann-Mette Elten’s varme og udtryksfulde stemme, der synger sig lige ind i hjerterne på publikum.
Jubilæumskoncerten vil rumme highlights fra hele den 40-årige karriere.
Middagen er kl. 17.30, koncerten starter kl. 20.00. Dørene åbnes kl. 19.30.

Belli
2026-05-14
BELLI SYNGER BELLI
Michel Belli hylder sin far og spiller hans udødelige sange
I september 2023 modtog Michel Belli Dansk Rockakademis hæderspris på vegne af sin far – legendariske Peter Belli.
Peter skulle selv have været der og sunget til prisfesten med Burnin’ Red Ivanhoe som backing, men sådan bev det desværre ikke. Han gik bort tre måneder forinden og istedet måtte Michel modtage prisen på hans vegne og ikke mindst synge nogle af de udødelige klassikere.
Det blev en helt speciel og rørende oplevelse – både for publikum men i høj grad også for Michel, der i et kort øjeblik følte sin fars nærvær. Sangene og musikken var med et ligeså levende og kraftfulde, som da Peter selv optråde på landets scener – og selvom Michel Belli altid har gået sin egen vej, så føltes tiden nu helt rigtig til en tour rundt i landet med en hyldest til sin fars musik og alle de elskede sange, der har betydet så meget for så mange og ikke mindst for Michel selv.
Han har altid fået at vide, at han ligner sin far, stemmeklangen er ikke til at tage fejl af og så har han samlet et hold rutinerede musikere, der alle har haft glæden af at spille med Peter, mens han stadig var blandt os.
Det bliver en aften, der er en rendyrket hyldest til den gamle ulv og et kærkomment genhør med klassikere som Ulven Peter, Helt Igennem Respektabel, Hvis Jeg Nu Var arbejdsløs m.fl.
Med sig har Michel:
Lars Skjærbæk – Guitar, kor
Jesper Bo Hansen – Piano, orgel, kor
Troels Skjærbæk – Bas, kor
Adam Winberg – Trommer
Middagen er kl. 17.30, koncerten starter kl. 20.00. Dørene åbnes kl. 19.30.

Poul Krebs
2026-05-22
Poul Krebs fylder rundt – og spiller 70 koncerter i hele Danmark
Det startede som en vild idé – men i 2026 bliver den til virkelighed. Når Poul Krebs fylder 70 år, markerer han det ikke blot med nyt album og et livslangt bagkatalog. Han tager samtidig på en af de mest ambitiøse turnéer i sit karriereliv: 70 koncerter på tværs af hele Danmark.
”2026 blir året hvor vi når rundt i hele det store lille land. Fra de største koncerthuse til de mindste forsamlingshuse der findes derude og også rundt på de store festivaler, som jeg var sikker på at ha spillet for sidste gang. Men der tog jeg så heldigvis fejl,” fortæller han.
Turnéen bliver en rejse gennem alle de mange former for fællesskab, der har fulgt Poul Krebs gennem årene. Foråret står i bandets tegn med fuld energi på scenen, sommeren bringer gensynet med festivalerne og de store fællessange, efteråret bliver mere intimt, hvor Poul sammen med sin ankermand Troels Skjærbæk tager rundt til de mindste kroge af landet – og året rundes af med særlige gallakoncerter, hvor venner og musikalske gæster samles om at fejre både fødselsdag og karriere.
Musikken som samlingspunkt
Fællesskabet er ikke kun noget, der opstår på scenen. Det er også drivkraften bag Krebs’ nye album Fuldtidsforhåbninger, der udkom i 2025. Albummet samler en lang række gæster fra flere generationer, blandt andre Hanne Boel, Lucky Lo, Tina Dickow, Helgï Jónsson, Jonas Dissing, Simone Tang, Palle Hjorth, Annika Aakjær, Martin Sommer, Jacob Dinesen og Kajsa Vala.
Bag kulissen – og på scenen – står det stærke hold af musikere, der har været med til at forme albummet: Oliver Mønster, Troels Skjærbæk, Peter Dombernowsky og Knud Møller. Og når turnéen ruller, bliver det med Peter Dombernowsky og Casper Simonsen på trommer og percussion, Troels Skjærbæk på bas, Palle Hjorth på keyboards og Lars Skjærbæk og Andreas Käehne på guitarer. Tilsammen danner de et band, Poul selv kalder den stærkest tænkelige opstilling – “de mest karakterfulde musikere, der alle har sat dybe spor i mine sange”.
Publikum skal have det bedste
”Jeg skylder mit store publikum at gi’ dem det bedste, og jeg skylder alle medvirkende på mit nye album at spille de sange så godt som overhovedet muligt! Efteråret blir en rejse ud i krogene til de mindste steder på landkortet – lige dér hvor musikken skaber det stærkeste fællesskab. Og jeg mener oprigtigt, at jeg kan sige, at jeg glæder mig lige meget til det hele.”
At fylde 70 år og blive betegnet som bedre end nogensinde, er én ting. At gøre det ved at spille 70 koncerter er en anden. Og at gøre det samtidig med at markere sig som en af den danske scenes mest samlende, vedkommende og vedholdende stemmer – dét er noget helt særligt.
”Det er da en lille sensation,” siger Poul Krebs. ”Og et kæmpe privilegium, at jeg stadig får lov at gøre det, jeg drømte om som dreng.”
Middagen er kl. 17.30, koncerten starter kl. 20.00. Dørene åbnes kl. 19.30.

The Celine Experience
2026-05-23
The Celine Experience – en tribute-koncert med et utroligt fuldt liveband og med den anmelderroste sangerinde January Butler i hovedrollen.
Med spektakulære kostumer, imponerende vokalpræstationer og en sensationel “live koncert”-stemning tager dette show dig med på en to timer lang, elektrificerende rejse gennem Céline Dions liv og karriere – fra fire årtiers største hits.
Showet er fyldt med verdensomspændende platin-sælgende hits, herunder “It’s All Coming Back To Me Now”, “I’m Alive”, “Think Twice”, “My Heart Will Go On”, “That’s the Way It Is”, “The Power of Love”, “River Deep, Mountain High” og mange flere.
January Butler har dedikeret år på at studere Céline Dions bevægelser, mimik og de mindste detaljer, hvilket resulterer i et show, der kun overgås af originalen selv.
Dette show har det hele – og ingen andre kommer tættere på at genskabe lyden, looket og følelsen af denne elskede globale megastjerne med så stor passion og præcision.
Med en fænomenal, kraftfuld vokal og et fantastisk liveband ledet af den legendariske musikalske leder Andy Mudd, er dette et show, du ikke må gå glip af.
Så Think Twice – book dine billetter i dag og oplev The Power of Love!
Middagen er kl. 17.30, koncerten starter kl. 20.00. Dørene åbnes kl. 19.30.

Beat The Drum - The Runrig Experience
2026-05-29, 2026-05-30
Siddende koncert.
Beat The Drum er et professionelt Tribute band, der spiller en hyldest til det skotske keltiske rock-band ‘Runrig’.
Det er tid til ‘Dance Again’ og genopleve de utallige Runrig sange, herunder Loch Lomond, Rocket To The Moon, Every River, Greatest Flame, Hearts of Olden Glory og mange flere leveret af det nye band ‘Runrig Experience’.
Info RunRig Experience
*Beat the Drum – The Runrig Experience *
Beat The Drum is a professional tribute band, playing homage to the Scottish Celtic Rock band ‘Runrig’. It’s time to ‘Dance Again’ and relive countless Runrig Anthems including Loch Lomond, Rocket To The Moon, Every River, Greatest Flame, Hearts of Olden Glory and more as part of the brand new ‘Runrig Experience’.
RunRig were where one of Scotland’s most successful Bands, specially beside Scotland they had a true following in Denmark and Germany with serval number One Hits and Albums in the Charts. Original RunRig Scottish Celtic rock band was formed on the Isle of Skye in 1973. The band released fourteen studio albums, with a number of their songs sung in Scottish Gaelic.
Runrig’s music is often described as a blend of folk and rock music, with the band’s lyrics often focusing upon locations, history, politics, and people that are unique to Scotland.
In 2016, the band announced that it would retire from studio recording after the release of its 14th studio album, The Story and announced their final tour The Final Mile in 2017. In August 2018, Runrig performed the final shows of their farewell tour, entitled The Last Dance, in Stirling City Park with an estimated 52,000 fans attended.
Richie Muir, an Edinburgh singer/guitarist based in Nottingham but most importantly of all, a huge, lifelong Runrig fan came up the idea to keep this fantastic music alive and started to form RunRig Experience, a band to celebrate the music of RunRig.
“From the start, we didn’t want to be a ‘look-a-like’ type tribute band. We wanted the show to be a celebration of the RunRig’s music. Yes, we wanted it to sound authentic and to represent what RunRig was about, but this isn’t about replacing the void left by them. It’s about celebrating their music and their incredible contribution to the music industry, Scotland as a whole and the tiny, significant moments in the lives of their fans. We wanted to create a show where people could come along, enjoy themselves, sing, dance, celebrate and remember and I think we’ve really done that”
Ben Marshall
Middagen er kl. 17.30, koncerten starter kl. 20.00. Dørene åbnes kl. 19.30.

James Bond Galla
2026-06-05
JAMES BOND GALLA er en forrygende og ikonisk koncert under ledelse af Sinne Eeg, Skandinaviens største jazzsanger. Den danske diva præsenterer en perlerække af de kendte temasange fra Bond filmene. Musikken fremføres af et håndplukket orkester, bl.a. med deltagelse af den amerikanske pianist Josh Nelson (Natalie Cole, Ivan Lins, Kurt Elling) samt stjernesangeren Patrick Dorgan.
Sinne møder Josh Nelson under et ophold i Hollywood hvor hun opdager, at de begge har en stor kærlighed for sangene fra Bond filmene.
”Musikken er knapt så orkestreret som originalarrangementerne”, fortæller Sinne Eeg. ”Mange af Bond-sangene er små genistreger og fuldt på højde med de jazzklassikere, jeg normalt synger. Og fordi sangene er så gode, holder de også til at blive fortolket på forskellige måder” fortsætter hun.
”Vi kommer til at tage vores egen approach og spille sangene, som vi ville spille andre jazzstandarder. From Russia With Love er oplagt at lave til et swingnummer mens You Only Live Twice, som Nancy Sinatra jo sang, får et mere moderne og nordisk udtryk. Dog uden at det bliver alt for syret”, smiler Sinne Eeg.
I koncerten høres også No Time To Die, som Billie Eilish synger i filmen fra 2020 af samme navn, samt bl.a. License To Kill (Gladys Knight), Nobody Does It Better (Carly Simon), Goldfinger (Shirley Bassey) og Live And Let Die (Paul McCartney).
SINNE EEG (vokal)
PATRICK DORGAN (vokal)
JOSH NELSON (piano)
DAN HEMMER (keyboards)
RASMUS KIHLBERG (trommer)
MORTEN RAMSBØL (bas)
NIKOLAJ BØGELUND (trombone)
Middagen er kl. 17.30, koncerten starter kl. 20.00. Dørene åbnes kl. 19.30.
En lille smagsprøve:

https://fuglsoebillet.dk/wp-content/uploads/James-Bond-Galla-teaser-2025.mp4

80'erne Lever
2026-06-06
NB: Stående koncert
Bandet ”80’erne Lever” spiller de største hits fra ”den bedste tid”. Og mens de fleste andre 80’er bands i landet slår sig på udelukkende danske hits, skiller ”80’erne Lever” sig ud ved primært at hylde de udenlandske kunstnere som Madonna, Cindy Lauper, Whitney Houston og Belinda Carlisle for blot at nævne et par stykker.
Trumfkortet er helt klart, når de fyrer ekstra op for nostalgien og serverer alle de kendte ”One-Hit-Wonders” som Call Me, Tarzan Boy, One Night in Bangkok, Ghostbusters og 99 Lufballons, som vi helt havde glemt at vi elskede, og nærmest aldrig hører spillet live… Men ”80’erne Lever” gør det – fordi de kan og fordi de elsker det, og de spiller med en nerve og spilleglæde, som smitter af på publikum og garanterer alle en fed og uforglemmelig aften.
De har spillet landet tyndt de sidste mange år, bl.a. med koncerter på Jelling Festival, Skive Festival, Esbjerg Rock Festival og Varde Open Air, Vorbasse Marked, DGI Landsstævne og med et topprofessionelt, solidt og velspillende orkester og den karismatiske og charmerende Silje Holtan i front er der lagt i kakkelovnen til en aften i 80’ernes tegn med masser af fest, farver, power og luftguitar.
Så på med benvarmerne, den blå øjenskygge og det tynde læderslips – kom og syng med på hits som Heaven Is A Place On Earth, I Wanna Dance With Somebody og Material Girl, når 80’ERNE LEVER går på scenen…
Middagen er kl. 17.30, koncerten starter kl. 20.00. Dørene åbnes kl. 19.30.

The Glam Rock Show
2026-06-19
Gør dig klar til en aften med glam rock!
Piger – tag jeres drenge i hånden, nu skal der være vildt,
vildt,
vildt!

Vi tager dig med tilbage til glam rockens guldalder med alle de sange, du kender og elsker!
Med Brian Connolly Jr. – søn af Sweet-legenden – i hovedrollen,
er det tid til at Get It On!
Vores fantastiske cast og liveband genskaber soundtracket til en hel generation.
Så kom og mærk støjen, find dine Tiger Feet frem, og sig Bye, Bye Baby til Spirit in the Sky – for en aften, du aldrig glemmer!
Vi leverer de største hits fra bl.a. Bay City Rollers, Sweet, T. Rex, Mud, Slade, Bowie, Suzi Quatro, Wizard og mange flere.
Vi holder glam rockens flamme i live – på turné i hele landet.
Dette er The Glam Rock Show!
Den må du ikke gå glip af!

“Hvis du elsker 70’erne og vil rejse tilbage i tiden… så er det her lige noget for dig.”
– BBC Radio Tees
Middagen er kl. 17.30, koncerten starter kl. 20.00. Dørene åbnes kl. 19.30.

Creedence Tribute
2026-06-27
Den danske rockscene invaderes af kopi og revivalbands. Paradokset har
været et meget stort tomrum, når det gælder verdens måske mest oplagte
revival-mulighed, nemlig Creedence Clearwater Revival.
Til gengæld indleder et nyt, professionelt band nu en offensiv, som uden tvivl
begejstrer og tilfredsstiller alle CCR-entusiaster. Navnet er: CREEDENCE TRIBUTE
CCR blev efter sit gennembrud i 1969 USA`s mest populære rockband. Det skete
med mega-hittene Proud Mary, Bad Moon Rising, Who´ll Stop The Rain, Down On
The Corner, Travelin`Band, Cotton Fields, Have You Ever Seen The Rain, Hey
Tonight, Hello Mary Lou, og mange flere, alle solgt i milliontal over hele verden.
Den bedste hyldest til CCR mener vi gives bedst med, at være tro mod deres mate-
riale og tanker. Det betyder at vi ikke laver egne fortolkninger eller nye arrangementer.
Selv om CCRís originale iørefaldende hits umiddelbart lyder let tilgændelige er de
faktisk overordentlige svære at kopiere. Vi er i bandet derfor gået særdeles grundigt
til værks med en stram balance for præcist at ramme den unikke fusion af rockabilly,
R´n´B, og Cajun som gjorde CCR til noget helt specielt.
Creedence Tribute er:
Sang: Casper Hundebøl – Guitar: Jan Mols – Trommer: Martin Pagaard Wolff
Guitar: Jacob Jensen – Bas: Jan Wolff
Middagen er kl. 17.30, koncerten starter kl. 20.00. Dørene åbnes kl. 19.30.

Lisa Ekdahl
2026-07-31
Lisa Ekdahl vender tilbage til Knebel
Lisa Ekdahl og hendes band vender tilbage til Knebel for at give koncert den 31. juli 2026 på Fuglsøcentret.
Bandopstilling:
Lisa Ekdahl – vokal
Mathias Blomdahl – bandleder & guitar
Andreas Nordell – bas
Daniel Gahrton – saxofon & keyboard
Pontus Gillgren – trommer

Kort biografi om Lisa Ekdahl
I vinteren 1994 blev Lisa Ekdahl fra den ene dag til den anden et superstjernefænomen i Skandinavien.
Hendes debutalbum solgte fire gange platin og indbragte hende tre Grammy-priser.
Hendes afslappede stil, kombineret med en særlig skrøbelighed og følsomhed, har tryllebundet både fans og anmeldere.
Flere europæiske lande – især Frankrig – har forelsket sig i hendes underspillede måde at fortolke jazzstandarder, bossanova og egne sange på.
Allerede som 19-årig begyndte Lisa at optræde på små jazzklubber sammen med den svenske Peter Nordahl Trio. Lisa har ofte omtalt årene med trioen på de små scener som sin egentlige musikalske uddannelse.
Lisa og trioen spillede en række koncerter på Club La Villa i Saint-Germain-kvarteret i Paris – et forløb, der blev startskuddet til hendes karriere i Frankrig.
Sammen udgav Lisa Ekdahl & Peter Nordahl Trio to albums: “When Did You Leave Heaven” og “Back to Earth”.
I 2001 udgav Lisa bossanova-albummet “Lisa Ekdahl Sings Salvadore Poe”, som fik stor opmærksomhed i flere europæiske lande – særligt i Frankrig, hvor det solgte guld.
Efter en periode i New York City vendte Lisa tilbage til Stockholm for at indspille ni originale numre til albummet “Give Me That Slow Knowing Smile”, udgivet i 2009 af Sony Music France.
Lisas musik bringer os tilbage til et landskab af nuancer og fine toner – uden hastige sort-hvide meninger, men med et uendeligt farvespektrum af stemninger og følelser at nyde og omfavne.
I 2016 var Lisa den mest googlede person i Sverige, og året efter – 2017 – modtog hun endnu en Grammy, denne gang for bedste singer/songwriter-album.
Hendes seneste projekt, “Grand Songs” (2021), er et kærligt, følsomt og charmerende stop på hendes musikalske rejse.
Hendes fortolkninger af Billie Eilish og Beyoncé viser, at hun formår at forbinde sig til den moderne popverden – og alligevel bevare sin egenart og autenticitet.
Hvordan kan det lade sig gøre?
Der findes en hemmelighed. Hun har et unikt instrument, som ingen kan efterligne – ikke i nogen luksusstudie, og der findes heller ingen plugin-version.
Det hedder “lisa-ekdahlisatoren”.
Og det findes kun ét sted: i hendes eget hjerte.
Middagen er kl. 17.30, koncerten starter kl. 20.00. Dørene åbnes kl. 19.30.

BIRTHE KJÆR & FEEL GOOD BAND
2026-08-28
Birthe Kjær har i mere end fem årtier været en af Danmarks mest elskede sangerinder. Med sin varme udstråling, stærke vokal og evne til at skabe en festlig stemning har hun leveret utallige hits, der har sat sig fast i dansk musikhistorie. Sange som Pas På Den Knaldrøde Gummibåd, Sommer og Sol og Vi Maler Byen Rød har gjort hende til et ikon inden for dansktop- og popgenren.
Som solist leverer Birthe Kjær et nærværende og stemningsfyldt show, hvor publikum tages med på en musikalsk rejse gennem hendes imponerende karriere. Hendes optrædener spænder fra de store fællessangsoplevelser til mere intime koncerter, hvor hun deler ud af sin charme, professionalisme og livslange kærlighed til musikken.
Uanset formatet garanterer Birthe Kjær en koncertoplevelse fyldt med nostalgi, glæde og en unik forbindelse til sit publikum. En tidløs kunstner, der stadig tryllebinder generationer med sin musik.
Middagen er kl. 17.30, koncerten starter kl. 20.00. Dørene åbnes kl. 19.30.

Suzi Quatro
2026-09-05
Suzi Quatro
(Susan Kay Quatro), født 3. juni 1950 i Detroit i USA, er bassistog sanger.
1974 var hendes største år med monsterhitsene ‘Devilgate Drive’ og ‘The Wild One’, i sidstnævnte fortalte hun kort sin egen historie om den lille, vilde pige, som ikke ville dikke-dikke og strikke, men spille rock og rul og gå i byen med drengene.
I 1978 fik hun endnu et kæmpehit med ‘If You Can’t Give Me Love’, og i 1979 et kæmpehit i hjemlandet USA, som ellers ikke havde været oppe at ringe over hendes musik, med ‘Stumblin In’ en duet med Chris Norman, daværende forsanger i Smokie.
Suzi Quatro er et af de 70’er fænomener, som bliver ved med at dukke op i det ny årtusinde. Men Suzi Quatro er ikke på en reunion tour og hænger ikke fast i fordums store tider.
Suzi Quatro har været aktiv i over 50 år; men formår stadig med sin karakteristiske hæse stemme at nå langt ud over scenekanten.
Middagen er kl. 17.30, koncerten starter kl. 20.00. Dørene åbnes kl. 19.30.

An Irish Evening
2026-09-19
An Irish Evening 2026
“Det tætteste du kommer på Irland i Danmark…”
Irish Evening er en unik kultur- & koncertevent i Danmark, som fortæller om Irland – både historie, kultur og samfund, og som præsenterer de bedste irske musikere indenfor trad., folk, og rock samt giver smagsprøver på glimrende irske whiskey og øl.
Gæsterne vil opleve trad. irsk musik, sange på irsk, moderne irsk folk og Riverdance samt spændende foredrag om Irland og smagning af irsk whiskey & irsk øl, så programmet vil appellere til gæster i alle aldre.
“Vi vil gerne vise det nutidige Irland, så derfor introducerer vi altid interessante og enestående bands fra Irland, som er kendte i Irland og internationalt, men ofte helt nye i dansk sammenhæng, således at oplevelsen altid bliver frisk og spændende for publikum”, fortæller Irlandsekspert Claus Hebor, der har arrangeret “An Irish Evening” samt rejser til Irland siden 2000.

Aftenens byder bla. på:
– 2 af de bedste bands fra Irland
– Pub sessions med trad, folk og rock
– Storytelling & foredrag om Irland
– Dansetrup fra Irland med flot ”Riverdance” show
– Smagning på irsk whiskey & øl
– Irsk middag
– & masser af irsk atmosfære

Program publiceres løbende på www.facebook.com/irish.event

Køb billet i god tid
Fuglsøcentret har gennem de seneste 14 år afholdt “An Irish Evening”, og hvert år med udsolgte huse.
“De fleste gæster køber billet med overnatning til næste år allerede når de checker ud fra Fuglsøcentret efter vores sidste arrangement i september. Jeg er meget glad for, at det er blevet en tradition for mange gæster, og vi arbejder altid på at få et nyt og spændende program hvert år, så gæsterne oplever nye sider af den irske kultur, musik og dans”, slutter Claus Hebor.
Der er i forbindelse med køb af billetten mulighed for at tilkøbe ølsmagning til kr. 125,- og whiskeysmagning til kr 150,- pr person. Vælges i næste trin af bestillingen.

Hent som PDF

Forever Jackson
2026-10-09
LEGACY OF A LEGEND

“Hele showet skaber følelsen af en MJ livekoncert og er en genoplivning og reinkarnation af musikken fra en helt igennem stor kunstner. ‘Forever Jackson’ er den ultimative hyldest til Michael Jackson.
Showet er i 2013, af National Tribute awards, udnævnt som ‘No.1 UK Michael Jackson Tribute Show’ – en pris som ingen MJ-show har modtaget siden – og er blevet et af de mest efterspurgte hyldester i landet og i Europa. Dette blev bevist, da MJ-fans, ved en afstemning, på MJVibe.com i 2017 valgte Forever som det 2. bedste show i verden at opleve.!
I de sidste seks år har Forever Jackson været headliner på, festivaler, teatre, hoteller og højt profilerede events i lande som Dubai, Indien, Kreta, Tyrkiet, Spanien, Frankrig, Mexico, Sydafrika og Egypten samt landsdækkende i hele Storbritannien med op til 150 koncerter om året.
Robin Parsons hylder den afdøde store King Of Pop. Med en 100% fremtrædende live lead vokal gengiver han Jacksons karakteristiske stemmer og toner. Hans dans afspejler legenden i alle detaljer, trin for trin, helt ned til den mindste detalje og hans udseende, skabt gennem en to og en halv times proces, med KUN teatralsk make-up, er den nøjagtige efterligning af MJ
Robin har brugt over halvdelen af sit liv på at studere Michael Jackson i omhyggelige detaljer for at skabe den tætteste og fuldstændige lighed.
Middagen er kl. 17.30, koncerten starter kl. 20.00. Dørene åbnes kl. 19.30.

Shu-Bi-Dua 2.0
2026-10-10
78’EREN GENOPSTÅR – LIVE!
Spørger man passionerede Shu-bi-dua-fans om deres yndlingsalbum, vil der utvivlsomt være delte meninger. For mange vil det være som at skulle vælge mellem sine egne børn. Er man til 3’eren med ’Hvalborg’? 4’eren med ’Vuffeli-vov’? Eller måske 7’eren med ’Midsommersangen’? Alle sammen gode bud.
Blandt medlemmerne af nationalorkestret er der dog ingen slinger i valsen – svaret falder prompte: 78’eren.
”Det er vores bedste album, hvis du spørger os,” siger Shu-bi-dua-legenden Michael Hardinger.
I efteråret 2026 drager Shu-bi-dua 2.0 på en længere Danmarks-turné, hvor konceptet er soleklart og strikket knivskarpt sammen med ét for øje: Der skal skabes regulære folkefester i det ganske land. Koncerterne bliver ren 78’er-nostalgi, idet samtlige sange fra denne bandets femte studieudgivelse udgør aftenernes første afdeling, inden den grande finale sættes i gang med greatest hits fra Shu-bi- duas mildest talt imponerende bagkatalog.
”78’eren er pladen, hvor vi for alvor jokkede speederen i bund,” siger Michael Hardinger, der peger på tre ikoniske sange, som på hver sin måde definerer albummets storhed.
”’Den røde tråd’ er vores mest kendte sang, ’Knuden’ er vores sjoveste sang, og så er ’Danmark’ landets næstbedste nationalsang.”
”Man må godt nok ikke synge, at ”de varme lande er noget lort” længere, for man skulle jo nødig fornærme de varme lande, påpeger Hardinger.
”Men vi gør det sgu alligevel,” lyder det i rungende kor fra orkestret, der – i lighed med på den store Shu-bi-læums-tour i 2023 – får selskab af tv-læge og indehaver af en uofficiel doktorgrad i Shu-bi-dua- universet, Peter Qvortrup Geisling.
”Den energi, drengene udleder, når de fyrer alle deres klassikere af, kan ikke forklares ud fra et medicinskfagligt perspektiv. Det skal opleves. Vi glæder os så meget til at samle tre-fire generationer under samme tag og sammen med jer skabe aftener, I sent vil glemme,” udtaler doktor Geisling.

Middagen er kl. 17.30, koncerten starter kl. 20.00. Dørene åbnes kl. 19.30.

McKinleys
2026-10-16
70-erne vil have McKinleys tilbage
– men det vil publikum også!
McKinleys inviterer musikelskere og nostalgikere til at opleve “De Fede 70-ere” live – med nøje udvalgt musik, der fanger den uimodståelige energi,
der gjorde 70-erne til et af de mest mindeværdige årtier inden for musikhistorien.
Forvent glad musik, guitar riffs og storladne vokaler i nogle af de største hits fra tiden, hvor McKinleys var berømte i Danmark og udland.
Find dit mest farverige tøj frem og glæd dig til en aften, der vil genantænde din kærlighed til musikken fra 70-erne.
Uanset om du var der selv eller ønsker at opleve den magiske tid for første gang, er McKinleys klar
til at skabe en aften fyldt med musikalske minder.
Middagen er kl. 17.30, koncerten starter kl. 20.00. Dørene åbnes kl. 19.30.
